चेन्नई कुछ दिन पहले
ए। नहीं।
ए।
कुछ नहीं होगा तुमको।
ठीक हो जाओगी तुम।
मुझे लगा आपने उसके साथ बस केस के बारे में बात की होगी।
पता नहीं था वह केस में शामिल है।
सर, वह अपनी मर्ज़ी से सुराग का पीछे करने चला गया।
- मुझे हर बात की जानकारी देता रहा, सर। - फिर भी इसमें जोखिम तो है न?
- कुछ गड़बड़ हो जाती तो? - उसने एक औरत की जान बचाई है, सर।
उसने एक क़ातिल को पकड़ा, अब और क़त्ल नहीं होंगे।
वह तारीफ़ का हकदार है, सर।
उस दुखद घटना को बीते तीन साल हो गए हैं, सर।
ऋषि ने उसे भुलाकर आगे बढ़ने के लिए मेहनत की है।
हमें उसे बहाल करना होगा, सर।
ऐसा कैसे कर सकते हैं, सर?
हमारे प्रोटोकॉल के मुताबिक, एक आँख वालों को बहाल नहीं किया जा सकता।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या अनसुलझी कहानियाँ
सामने आए सच
और सायों के वे राज़ ऐसे ही मर जाएँगे?
इंस्पेक्टर ऋषि
और फिर?
आज का दिन थाएन्काडू वन
कैथी!
सेल्वी!
क्या हुआ?
जानवर? कैसा जानवर?
सर, मैं नहीं समझा सकती।
कैसा दिखता था वह?
सर...
इससे पहले कि मैं ठीक से देख पाती, वह गायब हो गया।
तुम कुछ छिपा रही हो, कैथी।
सच बताओ। क्या देखा था तुमने?
वह वनराची थी, सर।
क्या?
सर, जब दूसरों के मुँह से सुना था तो मुझे भी यकीन नहीं हुआ था।
पर कल मैंने अपनी आँखों से देखा।
तुम अभी भी डरी हुई लगती हो।
काला तेंदुआ देखा होगा। वे यहाँ घूमते रहते हैं।
काला तेंदुआ लाल साड़ी पहनता है?
आपको लगता है मुझे धोखा हुआ, है न?
मैं अपने कुलदेव की सौगंध खाती हूँ!
मैंने वनराची को ही देखा था, सर।
इसने भी देखा था।
- पर यह मानने से डर रही है। - बहुत हो गया!
तुम दोनों ने भांग चढ़ा रखी है?
तुमने ऐसी अफ़वाह उड़ाई तो दोनों को नौकरी से निकाल दूँगा!
अच्छा, तुम दोनों जाकर आराम करो। नींद आएगी तो सब ठीक हो जाएगा।
अब जाओ। जाओ।
सर, आइए चलते हैं।
प्लीज़, आइए।
इतना गुस्सा क्यों?
फ़ॉरेस्ट गार्ड को दोष न दें, प्लीज़।
बेचारी काम के बोझ की मारी हैं।
एक गार्ड दो का काम कर रही है।
वे कई महीनों तक घर से दूर रहती हैं।
हमारे पास पहले ही आदमियों की कमी है।
इन्हें निकाल दिया तो काम नहीं चल पाएगा। इनपर तरस खाएँ, सर।
मैं समझता हूँ, भाई।
उन दोनों को बोलो कि कुछ दिन छुट्टी पर चली जाएँ।
- ठीक है। - हम संभाल लेंगे।
सीबीसीआईडी को इसकी सूचना दे दें?
किस बात की सूचना?
कि दो फ़ॉरेस्ट गार्डों को जंगल में वनराची नज़र आई?
वे हमें बेवकूफ़ समझेंगे।
वैसे भी वह अपने गाँव में सबको बताने वाली है।
तब हम क्या करेंगे?
हैलो। मैं बस दफ़्तर पहुँच गया हूँ। तुम कहाँ हो?
मैं भी पहुँच ही गई हूँ।
क्या करेंगे?
मुझे आधा घंटा पहले ही इंस्पेक्टर का संदेश मिला।
मुझे भी कुछ देर पहले ही पता चला।
वह हमें कल बता सकते थे।
हम उनके साथ ही थे।
वह हमें शर्मिंदा करने के लिए ऐन वक़्त पर बताते हैं।
जानबूझकर ऐसा कर रहे हैं।
हम हर काम ठीक से कर रहे हैं। फिर वह ऐसा क्यों कर रहे हैं?
मेरे प्रमोशन के तो आसार खत्म कर दिए।
अब लगता है हमारा नाम भी मिट्टी में मिलाना चाहते हैं।
रॉबर्ट की मेडिकल हिस्ट्री देखने से
ज़ाहिर है कि उसे दिल का दौरा पड़ने की कोई वजह नहीं थी।
आइए, बैठिए।
वह एकदम तंदुरुस्त था।
एसआई चित्रा ने अपराध स्थल पर कनेर के फूल पाए जाने का ज़िक्र किया था।
इसने पूछा था कि क्या उनका दिल के दौरे से संबंध हो सकता है।
पर उसके खून में मुझे कनेर में पाए जाने वाला तत्व नहीं मिला।
क्योंकि उसका शरीर अकड़ा हुआ और सख्त था,
तो मैंने टॉक्सीकोलॉजिस्ट से ज़हर की मौजूदगी देखने को कहा था।
कई प्रकार के साँप, बिच्छू और घोंघे शिकार के तंत्रिका तंत्र को तबाह करने के लिए
अपने शारीरिक ज़हर का इस्तेमाल करते हैं।
उनके ज़हर के रसायन में कैलियोटॉक्सिन होता है।
इस सदमे से भी दिल का दौरा पड़ सकता है।
पर मृतक के खून में कैलियोटॉक्सिन या उस जैसे किसी रसायन का कोई नामो-निशान नहीं है।
तो आपको शक है कि यह क़त्ल है।
पर क़त्ल के हथियार का कुछ पता नहीं।
बदकिस्मती से, हाँ।
ककून के वारे में क्या?
किसी रसायन, प्लास्टिक, धातु या गोंद का कोई नामो-निशान नहीं।
वह जैविक है और कीड़ों ने ही बुना है।
मैंने सुना कि रॉबर्ट की लाश दिल्ली भेज दी गई है।
क्योंकि उसकी बीवी ने अंतिम संस्कार से पहले एक और बार
शव परीक्षण करने की माँग की थी।
उसकी रिपोर्ट भी कल आ गई थी।
उन्हें भी कुछ अलग नहीं मिला।
इससे आप अंदाज़ा लगा सकते हैं कि हमने कोई गलती नहीं की थी।
शुक्रिया, डॉक्टर।
- संपर्क में रहूँगा। - ज़रूर।
जंगल में ऐसी कोई घटना पहले कभी घटी है?
मौत की वजह पता न चली हो? ककून में लाश पाई गई हो?
हमें ऐसी कोई जानकारी नहीं।
क्यों?
सिलसिलेवार क़त्ल होने का शक है?
एक क़त्ल करने के लिए कोई इतनी सावधानी बरतने की ज़हमत उठाएगा?
दिमाग पर ज़ोर डालो।
या तो ऐसी घटना पहले भी हुई होगी
या फिर यह पूर्वाभास हो सकता है कि ऐसे और भी क़त्ल होंगे।
सर, अगर ऐसी घटना पहले हुई होती,
तो फ़ॉरेस्ट अफ़सर हमें सूचित कर देते, है न?
उनसे पूछते हैं।
नमस्ते, सर।
यह यहाँ क्यों आए हैं?
फिर से हमसे पूछताछ करेंगे, मानो हम पर शक हो?
नहीं, भाई, इन्हें डीएफ़ओ से मिलना है।
स्वागत है, सर। डीएफ़ओ आपका इंतज़ार कर रही हैं।
मीटिंग तय करने का शुक्रिया।
आपके विभाग की मदद के बिना,
यह केस आगे नहीं बढ़ सकता था।
कोई बात नहीं, सर। हम हर वक़्त हाज़िर हैं।
प्लीज़।
आप मुझे ऋषि कह सकते हैं।
अच्छा, ऋषि। आइए।
सत्या, आप यहाँ कब से हैं?
इस दिसंबर में चार साल पूरे हो जाएँगे।
और उससे पहले कहाँ थे?
ओट्टापलम फ़ॉरेस्ट रेंज में था। पलक्कड़ का रहने वाला हूँ।
बहुत अच्छे।
- आप यहाँ के हैं? - नहीं, नागोर से।
शादी के तुरंत बाद यहाँ आ गया था। मेरे बच्चे यहीं पैदा हुए।
फ़ॉरेस्ट गार्ड से शुरुआत की और वनपाल बन गया। 30 साल हो गए हैं।
अब तो थाएन्काडू ही मेरा घर है।
- सर, गाड़ी तैयार है। - हाँ, चलते हैं।
मुझे सर्वे करना है, सर।
- मैं भी मीटिंग के बाद आता हूँ। - मैं चलता हूँ।
- फिर मिलते हैं। - आइए।
- ये साप्ताहिक रिपोर्ट हैं? - जी, मैडम।
इन्हें मंडल कार्यालय भेज दो।
मेरे सत्यापित करने के बाद, यह एसीएफ़ को भेज देना।
- ठीक है? - जी, मैडम।
मैडम।
इंस्पेक्टर ऋषि और टीम आए हैं।
- हैलो। - हैलो, मैडम।
अंदर आइए।
आप जानना चाहते थे कि थाएन्काडू में रॉबर्ट जैसी घटना
पहले भी हुई है या नहीं, है न?
सही कहा।
पाँच साल पहले, बाला नाम का ट्रक ड्राइवर ट्रक पर नियंत्रण खो बैठा था
और वह पेड़ से जा टकराया।
टकराने से आगे का शीशा टूट गया और वह बाहर जाकर गिरा।
पेड़ की नुकीली टहनियाँ उसके पेट में घुस गई थीं।
मौके पर ही उसकी मौत हो गई।
बाद में, अगली सुबह गार्डों ने उसकी लाश बरामद की।
हमें ऐसा नहीं लगा कि यह घटना रॉबर्ट वाली घटना से जुड़ी हो सकती है।
इसलिए हमने ज़िक्र नहीं किया।
इन जंगली इलाकों में जानवरों की लाशों पर
कीड़े अक्सर ककून बनाते हैं।
पर किसी आदमी की लाश पर बना ककून पहली बार देखने को मिला है।
और वह भी इतने कम समय में इतना बड़ा ककून।
काफी अजीब लगता है।
हमें बिल्कुल समझ में नहीं आ रहा कि यह सब कैसे हुआ।
मौत के कारण भी अलग-अलग थे।
वही तो। शव परीक्षण रिपोर्ट में
लिखा था कि बाला की मौत टकराने से लगी चोटों की वजह से हुई थी।
चूँकि इस बात की कोई संभावना या सबूत नहीं थे,
तो हमें शक ही नहीं हुआ कि क़त्ल था।
तूने अपनी सोने की चेन डिब्बे में रखी थी न?
उठा ली?
आईने के पास पड़ी है।
तू मुझसे नाराज़ है?
बिल्कुल!
सर के पूछने पर बताया क्यों नहीं कि तूने उसे देखा था?
तेरी वजह से मैं वहाँ पागल बनी।
तुझे लगता है वे मान जाते?
अच्छा। तू वापस कब आएगी?
पता नहीं वापस आऊँगी भी या नहीं।
अपनी नवजात बेटी को सास के पास छोड़ आई थी।
आठ महीनों से उसे देखा तक नहीं।
सुना है वह अब चलने लग गई है।
मेरी फ़ोटो देखकर "माँ" बोल रही थी।
मैं कितनी बदनसीब हूँ, कुछ देख नहीं पाई। यह नौकरी बेकार है।
तेरा पति तुझे लेने आ रहा है?
नहीं। वह भी काम के बोझ तले दबा पड़ा है।
सुदरकोडी बस स्टैंड ले जाएँगे और मैं वहाँ से चली जाऊँगी।
अरे, रुक।
कैथी, मेरी बात सुन। तू भी इस जगह से निकल जा।
मुझे तो सोचकर डर लगता है कि आगे क्या होगा।
मैं कहाँ जाऊँगी?
मेरे साथ क्यों नहीं चलती?
दूसरी नौकरी मिलने तक मेरे साथ रह लेना।
नहीं, सेल्वी। मैं तुझे तंग नहीं करना चाहती।
कोई बात नहीं। मैं संभाल लूँगी।
मेरी फ़िक्र मत कर। तू जा।
हे परमपिता परमेश्वर! मेरी रूह के तुम हो रक्षक!
सब है तुम्हारी कृपा
माता मरियम के पुत्र
कलवारी की भूमि से आए दोस्त
सब है तुम्हारी कृपा
कांटों का ताज पहने धो डाले तुमने सारे पाप मेरे
हे प्रभु, तुम हो मेरे मार्गदर्शक
सलीब कंधों पर उठाए
पापों से मुक्त किया तुमने मुझे
हे रक्षक, तुम हो मेरे मार्गदर्शक
कौन है?
कैथी?
जी, मदर।
हमें एक-दूसरे से मिले कितना वक़्त गुज़र गया।
तू कैसी है?
मैं आपको ढूँढने अनाथालय गई थी।
उन्होंने मुझे बताया कि आप यहाँ हैं।
पर मैंने सोचा भी नहीं था कि आप इस हाल में मिलेंगी।
आपकी यह हालत देखकर दुख होता है।
हे भगवान...
रो मत, बेटा।
यह तो बुढ़ापे में होता ही है।
आप भी मुझे छोड़कर चली जाएँगी?
ऐसी बातें मत कर।
खैर, यही सच है।
आपके सिवाय मेरा कोई नहीं है।
इस दुनिया में मेरा और कोई ठिकाना नहीं है।
जब तक ईश्वर तेरे साथ हैं, तू अनाथ नहीं है।
हिम्मत रख।
उनका आशीर्वाद हमेशा तेरे साथ रहेगा।
- आप बाला के पिता हैं? - मैं उसका ससुर हूँ, सर।
दामाद की मौत के बाद,
मेरी बेटी और नाती मेरे साथ रहने आ गए, सर।
अच्छा, आप जानते हैं कि वह हादसा कैसे हुआ था?
मैं क्या कह सकता हूँ।
पुलिस को खुद कुछ पता नहीं
कि उसकी गाड़ी पेड़ से कैसे जा टकराई।
गाड़ी नई थी और उसमें कोई खराबी नहीं थी।
मेरा दामाद कोई नौसिखिया ड्राइवर नहीं था।
वह ऐसा नहीं था कि शराब पीकर लापरवाही से गाड़ी चलाए।
फिर भी, वह हादसा हुआ।
सर!
हम जा सकते हैं।
आप जानती हैं उस रात वह अपने ट्रक में क्या सामान ले जा रहा था?
आम सामान था, सर।
सब्जी, फल और स्थानीय उपज।
वह सामान लादकर स्थानीय शहर और कोयंबत्तूर के बीच शिफ़्टों में ट्रक चलाता था।
हादसे से पहले दिमागी हालत कैसी थी?
उसे कोई दिक्कत थी?
जैसे सहकर्मियों या रिश्तेदारों से?
वह दूसरों के मामलों में कभी टाँग नहीं अड़ाता था, सर।
वह हमेशा अपने काम से मतलब रखता था।
घर पर सबके साथ उसका बर्ताव कैसा था?
उसे कभी गुस्सा आता था?
मैंने उसे कभी गुस्से में नहीं देखा, सर।
उसने कभी मुझपर हाथ नहीं उठाया।
वह हमारे बेटे से बहुत प्यार करता था।
आपको लगता है कि आपके पति की मौत एक हादसा थी?
लोगों ने तो यही कहा था।
पर आपको क्या लगता है?
मुझे...
मुझे कुछ पता नहीं।
आप उसके बहुत करीब थीं।
आपको उसके बर्ताव में कुछ अजीब नहीं लगा था?
मुझे सच-सच बताइए, जो भी जानती हैं।
हादसे से एक हफ़्ते पहले,
उसे बिल्कुल नींद नहीं आती थी, सर।
वह कहता था कि उसे बहुत बुरे सपने आते थे, सर।
उसे कोई चीज़ लगातार परेशान कर रही थी, सर।
वह आधी रात को उठ जाता था,
और दीवार के पास जाकर चीखता, "छोड़ दे मुझे!"
मुझे लगा कि...
कोई पिशाचिनी उसे अपने वश में कर रही है।
मैं इस सप्ताहांत उसे मंदिर के पंडित के पास ले जाने वाली थी
ताकि उसपर झाड़-फूँक करवा सकूँ।
पर वह जब उस दिन शिफ़्ट पर गया...
तो वापस ही नहीं लौटा!
वह वापस ही नहीं लौटा!
- बोलो। - यह सच है।
अक्सर आवाज़ें सुनाई देतीं।
वह आधी रात को उठकर चीखता था।
बेचारा।
हमें यकीन था कि वह किसी चीज़ से डरा हुआ था।
एक दिन उसे तेज़ बुखार हो गया था।
उसकी बीवी रोती हुई मेरे घर आई और दरवाज़ा खटखटाया।
मैं उसे अस्पताल ले गया।
इस दौरे पर जाने से पहले, उस रात बाला बहुत परेशान था।
उसने अपनी गाड़ी पर नज़रबट्टू नींबू और मिर्चें लगाई थीं।
मेरी बहन की शादी थी, तो मैं उसके साथ नहीं जा पाया।
हादसे से एक हफ़्ते पहले, उसने मुझे बताया था कि उसे सड़क पर
लाल साड़ी पहने बिखरे बालों वाली एक औरत खड़ी दिखाई दी थी।
पर हमने उसका मज़ाक उड़ाते हुए कहा कि वह कोई वेश्या होगी।
पर वह उस बात को लेकर काफी संजीदा था।
हो सकता है उसने जंगल की कोई आत्मा देखी हो।
वह कहता कि वह जहाँ भी जाता, वह उसका पीछा करती थी।
इस सबपर कौन विश्वास करेगा?
प्राकृतिक आत्माएँ।
जल, अग्नि, वायु, मिट्टी और वन।
कई संस्कृतियों में इन प्राकृतिक आत्माओं में आस्था रखना आम बात है।
साहित्य में भी इन आत्माओं का अनगिनत बार उल्लेख मिलता है।
अनादि काल से इन आत्माओं को देवता मानकर पूजा जाता है।
लोग भक्तिभाव से इनका पूजन करते थे और डर के मारे भी।
क्योंकि हर प्राकृतिक आत्मा शुद्ध लक्षण वाली नहीं होती।
कुछ में बुरी शक्तियाँ भी पाई जाती हैं।
ऐसा माना जाता था कि वे भयंकर प्रेतों और आत्माओं के वेश में
इंसानों पर हावी होने आती थीं।
वनराची भी वैसी ही है।
वह जंगल की रक्षक थी, तो इस प्राकृतिक देवी का नाम वनराची पड़ गया
जिसका मतलब है "जंगल की रक्षक।"
कोयंबत्तूर सर्विस फ्लैट
वेलाचेरी दलदल के पास हमें एक पीले रंग का स्कूटर मिला।
यह पुष्टि हो गई कि वह सौम्या का था, जिसका क़त्ल हुआ था।
लंबे समय तक इस सिलसिलेवार हत्याकांड में कोई सुराग नहीं मिला था।
पर सौम्या के स्कूटर के अंदर एक बहुत अहम सबूत था।
तब जाकर तहकीकात में एक अहम मोड़ आया।
कंधन कहाँ है?
वह नहीं आया, भाई।
- मारी और पांडी कहाँ हैं? - वे भी नहीं आए, भाई।
हद है। ये जानबूझकर ऐसा कर रहे हैं?
पता नहीं, भाई।
शायद बगल वाले गाँव के ठेकेदार ने उन्हें अपनी तरफ़ कर लिया हो।
नहीं, भाई, लगता है वे यहाँ काम करने से डर रहे हैं।
ए, इंजीनियर!
सब बेकार क्यों खड़े हैं? दस आदमी भी नहीं हैं!
बाकी सब कहाँ हैं?
मैंने 50 लोगों को बुलाया था, पर आए बहुत कम।
क्यों? बात क्या है? हमने अच्छा वेतन देने का वादा किया था न?
- मालिक... - क्या बात है? मुझे बताओ समस्या क्या है?
- मेरे साथ आइए। - बात क्या है?
अफ़वाहें उड़ रही हैं कि इस जंगल में किसी प्रेत या आत्मा का वास है।
हमारे एक आदमी ने बताया
कि दो दिन पहले उसने खुद अपनी आँखों से भूत देखा था।
क्या बकवास है? भूत?
यह क्या बकवास है?
इन लोगों ने जब से उस फ़ोटोग्राफर की मौत के बारे में सुना है,
यह अफ़वाह आग की तरह फैल रही है।
वे काम के लिए जंगल में जाने से डर रहे हैं।
अरे, वो सारे बेवकूफ़ हैं।
हरीश, अजनबियों के सामने हाथ फैलाकर गिड़गिड़ाने के बाद मुझे
यह ठेका मिला है और इसमें मेरे लाखों खर्च हुए हैं।
काम तो जारी रखना होगा, समझे?
- मैं दूसरे गाँव से लोग ले आऊँ? - नहीं, शुक्रिया।
मैं 40 उत्तर भारतीय लोगों को लाऊँगा, जिन्हें तमिल नहीं आती।
यही एक रास्ता है। तुम उन लोगों से काम चलाना।
- समझे? - जी, मालिक।
नाम? काज़ी किलीवलवन।
आपने आजकल के समय में ऐसा नाम क्यों चुना?
- मुझे तो हँसी आ रही है, मौसी। - अरे।
काज़ी किलीवलवन अच्छा तमिल नाम है।
मेरे दादा का भी यही नाम था।
अगर इतना पौराणिक नाम रखेंगी,
तो आपका बेटा आपको माफ़ नहीं करेगा, मौसी।
नाम की वजह से उसे स्कूल में बच्चे चिढ़ाते रहेंगे।
आप थीरू, अश्विन, हरीश जैसा कोई आधुनिक नाम क्यों नहीं रखतीं?
उनमें से कोई रख लीजिए।
अरे। फ़िल्मी अभिनेताओं के नाम लेना बंद करो। बहुत हो गया।
अच्छा, रहने दीजिए।
अगर बेटी हुई, तो क्या नाम रखेंगी?
कौन है?
- संगीता है क्या? - हाँ, दादी। कैसी हो?
दिन-ब-दिन नज़र कमज़ोर होती जा रही है, बेटा।
इतने अंधेरे में कहाँ गई हुई थी, वह भी इस हालत में?
- मैं डॉक्टर को दिखाने गई थी, दादी। - अच्छा?
जल्दी से घर जा, बेटा।
तेरे पास कोई लोहे की चीज़ है?
नहीं। क्यों?
अगर राची को तेरे गर्भ के बच्चे का पता चल गया तो वो छोड़ेगी नहीं।
राची छोटी उम्र में ही चल बसी थी।
उसकी किस्मत इतनी अच्छी नहीं थी कि माँ बन पाती।
उसके अंदर वह रोष अभी भी ज़िंदा है।
अगर उसे कोई गर्भवती महिला दिख जाए, तो वह बच्चा लेने आ जाती है, पता है?
क्या आप पागल हैं, अम्मा?
इनकी बातें मत सुनो, मौसी। चलो घर चलते हैं।
मेरी बात तो सुन!
अगर रास्ते में कोई लोहे की चीज़ मिले तो उठाकर अपने पास रख लेना!
तो वह तुझे हाथ नहीं लगा सकेगी।
बस भी करो, अम्मा!
मैं यहाँ से अकेली चली जाऊँगी। तुम जाओ।
नहीं, मैं आपको घर तक छोड़ देती हूँ।
कोई ज़रूरत नहीं है। बहुत देर हो चुकी है।
देखो, तुम्हारी माँ तुम्हारा इंतज़ार कर रही हैं।
इतनी देर कैसे हो गई? बस नहीं मिली?
नहीं, बहन। अस्पताल में बहुत भीड़ थी।
मुझे 67 नंबर का टोकन मिला।
तो डॉक्टर को दिखाने में ढाई घंटे लग गए।
- अच्छा। बच्चा ठीक है? - हाँ, बच्चा स्वस्थ है।
डॉक्टर ने खूब पानी पीने को कहा है।
- अच्छा, मैं चलती हूँ। - ठीक है। आराम से जाना।
बाय, धनं।
हे भगवान!
जान, उठो!
जान, इधर आओ!
इधर आओ न, प्लीज़!
मातारानी, मेरे बच्चे को बख्श दे।
जान, दरवाज़ा खोलो, प्लीज़! दरवाज़ा खोलो!
दरवाज़ा खोलो, प्लीज़!
हे भगवान! क्या हो रहा है?
दरवाज़ा खोलो, प्लीज़!
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ
सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल